
24 februarie – Ziua dragostei și a bunăvoinței
Pentru a marca ziua de 24 februarie – Ziua dragostei și a bunăvoinței, Centrul Județean de Resurse și Asistență Educațională Maramureș în parteneriat cu Colegiul Psihologilor din România, Filiala Maramureș, a derulat următoarelor activități, în perioada 23 – 27 februarie 2015:

· Pentru elevii de gimnaziu și liceu

Concurs pe următoarele secțiuni:

1.  „Pur și  simplu....mă iubesc” – elevii au redactat o scrisoare adresată propriei persoane cu titlul menționat anterior, în care și-au exprimat aprecierea/respectul/acceptarea de sine, încrederea în propria persoană, respectiv trăsăturile, calitățile pentru care ceilalți îi apreciază. 
Rezultatele concursului: 
Gimnaziu

· Sabou Andreea - clasa a VIII – a,  Scoala Gimnaziala “Gheorghe Lupan”Grosi, cadru didactic coordonator, prof.  Danciu Felicia Maria

“Pur si simplu….ma iubesc”

DRAGĂ EU,

                       Ma bucur ca in sfarsit am reusit sa-ti scriu,….sa-ti scriu, caci sincer imi era tare dor sa vorbesc cu sinea mea, cu frumoasa de mine. Wow, ce egocentric suna, dar nu sunt, nu? normal ca nu!

           Oricum, tu\eu ce mai fac? Pai, dupa cum ma stiu nu prea bine, am simulari  si tu nu ma ajuti deloc! Sunt superstresata si tu imi distragi atentia…esti o sine destul de enervanta, si  daca nu incetezi, o sa te concediez din postul de constiinta. Dar mai bine am schimba subiectul. 

        Ai vazut ce bine arata oglinda azi dimineata? (si in fiecare dimineata)? Normal, pentru ca eram eu in ea. Si da, da, e si meritul tau. Imi place ca ne intelegem asa de bine, dar trebuie sa mai lucram la capitolul sincronizare. Data trecuta cand am gandit si am vorbit a iesit un dezastru.

       Si apropo, inceteaza sa imi spui care baieti sunt draguti si care nu, ca oricum nu pot sa vorbesc cu ei, stii ca nu am incredere in noi la capitolul conversatii, iar daca te mai holbezi mult la ei, lumea o sa ma creada o ciudata.

Trecand peste, vreau sa–ti mai spun ca te iubesc! Si da, stiu ca si tu ma iubesti! Da, esti foarte draguta, imi semeni leit.

Impreuna stiu ca putem face o gramada de lucruri marete, dar hai o data  sa ne axam pe aceste  lucruri, sa ne indeplinim visele.

Abia astept sa imi gandesti inapoi, si sa imi raspund la scrisoare, cel mai inedit lucru pe care l-am facut vreodata, si vreau sa stii ca orice ar fi pur si simplu…ma iubesc!

                                                                                Cu respect de sine, EU

Liceu

· Pop Iulia Maria - clasa a IX - a E, Colegiul Național Mihai Eminescu Baia Mare, cadru didactic coordonator, prof. dr. Mihaela Florentina Tarța
Pur și simplu mă iubesc!

       
Sunt zile în care tristețea mă acaparează, zile în care mă îmbrățișează strâns și nu mai vrea să îmi dea drumul. Momente în care tot ce vreau să fac e să dorm, pentru că somnul e singurul care mă ajută să ies din starea de depresie în care am intrat fără să îmi dau seama cum, știind totuși cauzele. Dar, cu toate că, uneori, muzica e singura care mă înțelege, știu că sunt puternică. Știu că pot să îndur o mulțime de lucruri cu capul sus, fără să îmi pierd onoarea. Și asta mă face specială.

         Am reușit mereu să fac totul singură, fără a avea nevoie de ajutorul nimănui. Am intrat într-o mulțime de probleme și situații care mai de care, dar mereu am reușit să ies singură din toate. Am fost doborâtă de nenumărate ori, dar m-am ridicat de fiecare dată mai puternică. Unii ar spune că sunt egoistă, că trec pragul modestiei dacă le-aș spune că oamenii ca mine sunt pe cale de dispariție. Dar nu sunt, sunt doar realistă. Nu întâlnești la fiecare colț persoane care ar merge până în pânzele albe pentru cei pe care îi iubește, care i-ar ierta pe toți cei care i-au greșit și au lovit-o când era jos, sfârșită și fără vlagă. Mai sunt puține persoane care nu poartă pică nimănui, care nu poate urî pe nimeni, care încearcă să vadă doar partea bună din toată lumea. Puțin oameni care pot spune că au o inimă mare, unde cazează pe toată lumea care o cere. Eu sunt acest gen de om și o spun fără să îmi pese ce cred ceilalți. Pot iubi orice și pe oricine și nu am  nevoie să mi se mulțumească, pentru că asta e ceea ce sunt. Uneori mă gândesc că am fost creată pentru a-i face pe cei din jurul meu bine, deoarece problemele altora par o nimica toată pe lângă ale mele. Dar nu îmi pasă, fiindcă asta e ceea ce mă face unică. Și îmi place să mă deosebesc de mulțime.

       De asta mă iubesc. Poate nu o fac în fiecare zi, dar, câteodată, când stau și privesc cum ploaia lovește pământul cu lacrimile ei, îmi dau seama că sunt mândră de mine, de ceea ce sunt acum, chiar dacă poate mai am nevoie de câteva "retușuri”. Sunt mândră că sunt acel gen de fată care mai are încă bun simț și care e politicoasă. Care nu se laudă și care are întotdeuna ceva bun de spus despre tine. Care poate să suporte tot ce viața i-a rezervat , fără să se plângă. 

       Nu mă iubesc în modul egoist în care alții o fac, ci așa cum fluturele își iubește aripile colorate, pe care nu le vede, dar care știe că sunt tot ce are el mai de preț. Pentru că, dacă am învățat ceva în cei 15 ani ai mei, e că toată lumea vrea să fie pur și inocent, dar nimeni nu încearcă, iar dacă vrei să fii diferit, trebuie să ai curaj și tărie de caracter. Pot spune că le am pe amandouă. Din plin!

Comisia de jurizare:

Ambruș Cristina Smaranda, consilier școlar CJRAE – Centrul Județean de Asistență Psihopedagogică Maramureș

Bontoș Adela, consilier școlar CJRAE – Seminarul Teologic Ortodox Sf. Iosif Mărturisitorul Baia Mare

2. „Rețeta prieteniei” – după modelul clasic al unei rețete din cărțile de bucate, elevii au compus o rețetă a prieteniei, conținând ingredientele și modul de preparare. 

Gimnaziu

· Lucaci Adrian - Școala Gimnazială ,,Lucian Blaga” Fărcaşa, cadru didactic coordonator, prof. Monica Mezei

Reţeta    prieteniei

Ingrediente 

2 persoane diferite şi necunoscute

14 ani din educaţia de acasă

1 kg de umor pur

500 g de politeţe

750 g de vocabular decent şi clar

1 l de parfum scump

100 g de maturitate

800 g distracţie maximă

2 kg de cultură generală

1 bucată de soare proaspăt

1 bucată de cer senin

1 bucată de adiere de vânt

5-7 copaci înfrunziţi

3-5 flori

1-2 băncuţe

2-3 stoluri de păsări

2 kg de loialitate

500 g de modestie

450 g de înţelegere

250 g de curiozitate

750 g de respect

1 bucată de pământ, iarbă verde

1 lac, apă cristalină

3-5 raţe

Mod  de preparare
Intindeti pe suprafaţa de pământ bucăţile de iarbă, aşezaţi lacul cu apă cristalină,  oriunde pe glob. Apoi decoraţi cu copacii, băncuţele şi le aşezaţi de o parte şi de alta a lacului, iar raţele le asezaţi pe lac.După toate acestea, luaţi bucata de cer senin şi o poziţionaţi paralel cu pământul., apoi soarele îl aruncaţi pe cer cât de tare puteţi, după care ajutaţi stolurile de păsări să decoleze deasupra pământului.

Dacă aţi terminat, luaţi cele două persoane şi le aşezaţi pe fiecare pe bănci separate. Pe una o dati cu parfumul, le treceţi prin  cantităţile de maturitate, politeţe, respect, înţelegere, umor si vocabular decent, modestie şi curiozitate. După ce le-aţi aşezat pe bănci, presăraţi cei 14 ani de acasă pentru a avea fiecare câte 7,  apoi cele 800 de g distracţie maximă , şi să nu uităm cele 2kg de cultură generală.

Vă îndepărtaţi uşor de peisajul creat şi  lăsaţi singure circa 3 ore cele două persoane pentru a se cunoaşte. Dar, dacă veţi fi atenţi, veţi vedea cum parfumul străbate lacul şi le activează curiozitatea, făcându-le să vină mai aproape una de cealaltă.După expirarea timpului, luaţi adierea de vânt şi o suflaţi peste cele 2 persoane pentru a le face să meargă fiecare acasa, deoarece se lasă înserarea. Vă recomand cu încredere reţeta aceasta a prieteniei pentru că funcţioneză!

· Danciu Amalia -  Clasa a V-a,  Scoala Gimnaziala “Gheorghe Lupan”Grosi, cadru didactic coordonator prof. Danciu Felicia Maria

                                             Reteta prieteniei

Pentru Reteta prieteniei  avem nevoie de:

- o formula de salut gen Hello, Bonjour (daca vrem sa obtinem o prietenie internationala) iar daca nu, un simplu Salut

- 100g curaj (baietilor le-as sugera sa dubleze cantitatea  ,nu inteleg de ce fetele fac mereu primul pas!)si neaparat 1000g sinceritate

- 200g devotament

- 100g daruire

- 100g tarie de caracter

- 400g lucruri in comun(desi exista vorba contrastele se atrag, mai bine sa aveti lucruri in comun despre care sa discutati)

- un praf de acceptare a celuilalt asa cum este

- putina naivitate 

- o lingurita de altruism 

- Foarte importanta este bagheta magica –pentru a amesteca ingredientele si cupa  prieteniei

Si iubire cat cuprinde.

Mod de preparare:

Se alege o formula de salut si inarmat cu 100g curaj te adresezi celui care iti va deveni prieten.Impreuna cu acesta torni in cupa prieteniei cantitatea de incredere, altruism, devotament si in cele din urma naivitatea ca prietenia aceasta va dura o vesnicie. Mestecati impreuma in acest amestec cu bagheta magica, in timp ce spuneti incantatia:

Ini, mini, cine va bea aceasta potiune, va deveni prieten pe viata, hocus pocus!

Cand incantatia se produce, se mai adauga si alte ingrediente: 100g tarie de caracter, 100g daruire, 400g lucruri in comun.

 Lingurita de altruism  se presara peste toate cele mentionate iar la sfarsit se adauga iubire cat cuprinde.

Dca se intampla sa uiti ceva, si intervine o alta persoana, risti sa –l atragi in jocul prieteniei si pe el. Atunci trebuie sa mai iei (si doar in situatii de criza) glumele lui Garfield, de la soare -caldura sufleteasca, de la apa -puritatea.

Este indicat sa mai adaugi, pentru originalitate ce mai gasesti prin gradina: de la crizantema ideea de a nu lasa prietenia sa moara, iar de la melc faptul de a  nu te grabi, pentru a nu distruge ceea ce ai creat. Merg asortate si umbrelute sau chiar fructe confiate .

Sinceritatea se ia din adancul sufletului si potiunea e gata 

Se  serveste la masa tacerii a lui Brancusi pentru a invata ca prietenii adevarati sunt cei care stiu sa – si vorbeasca si fara cuvinte 

POFTA BUNA !

 Liceu

· Mihuş Ioana Diana -  clasa  a X-a A, Colegiul Naţional  ’’Gheorghe Şincai’’                               Baia Mare, cadru didactic coordonator, prof.  Bârlea Gheorghe                                             

Reţeta  prieteniei

Ingrediente :

Blatul : 

· 2 suflete cu raţiune şi afectivitate ;

· 200 gr. dulceaţă cu bucurie ;

· picături de comunicare ;

· esenţă de iubire ;

· sinceritate ;

· praf infailibil de încredere ;

· înţelepciune cât cuprinde.

Crema :

· întreg pachetul de mângâiere ;

· pulbere de candoare ;

· măsuri egale de raţiune si afectivitate ;

· sucul şi coaja de sinceritate ;

· 200 ml. lacrimi de veselie  ( se pot înlocui cu ani întregi de surâsuri ) care vor face crema potrtivită fiecărei vârste ;

· o ceaşcă de zâmbet sau hohote de râs – în funcţie de preferinţe ;

· 250 gr. fundiţe angelice de sensibilitate pentru un gust irezistibil de rafinament ;

· sprijin necondiţionat.

Glazura :

· un cub de mângâiere ;

· pudră de speranţă ;

· stropi de comunicare ;

· mulţi pupici.

LEGENDA :

         Am gândit-o aşa : suflete = ouă ; dulceaţă cu bucurie = zahăr tos ; picături de comunicare = apă ; esenţă de iubire = esenţă de vanilie ; sinceritate  = lămâie ; praf infailibil de încredere = praf de copt ; înţelepciune = făină ; pachet de mângâiere = unt; pulbere de candoare = zahăr praf ; raţiune şi afectivitate = gălbenuşuri şi albuşuri; suc şi coajă de sinceritate = suc şi coajă de lămâie ; lacrimi de veselie = rom ; ani întregi de surâsuri = coniac ; zâmbet  = vişine confiate ; hohote de râs = vişine din vişinată ; fundiţe angelice de sensibilitate = nucă măcinată ; sprijin necondiţionat = gem de caise ; pudră de speranţă = pudră de zahăr ; mulţi pupici = cacao ; inimă = cuptor.

Mod de preparare :

BLATUL :

         Se unesc, amestecându-se, raţiunea cu cele 200 gr. dulceaţă cu bucurii, evitându-se orice fel de exces de component. Se adaugă treptat picături de comunicare, înţelepciunea amestecată cu praful infailibil de încredere, sucul de sinceritate, completându-se cu afectivitatea învaluită în  dulceaţa de veselie. Pentru o evoluţie fericită completaţi neîncetat cu esenţa de iubire. 

         Încălziţi inima la 220 grade, pentru un preparat grandios, precum prietenia. Coaceţi compoziţia atent realizată într-o fiinţă care v-a captat, conştiinţa şi mintea.        

         După răciere, se taie blatul prieteniei pe orizontală, astfel încât fiecare jumătate să-şi absoarbă crema.

CREMA :

         Fundamentului prieteniei adăugaţi-i lacrimile de veselie sau anii întregi de surâsuri, apoi presăraţi fundiţele angelice de sensibilitate. Mângâierile, sucul şi coaja de sensibilitate vor completa aroma prieteniei. Pulberea de candoare, ceaşca de zâmbet sau hohotele de râs nu trebuie să lipsească din compoziţie. Aplicaţi sprijinul necondiţionat, de obicei peste blat.

GLAZURA :

         Mângâierea ce se va topi în stropii de comunicare va fi presărată cu mulţi pupici şi pudră de speranţă. 

         Imaginaţi-vă o lume în care pasiunea, perspicacitatea şi bunăvoinţa pot crea o simfonie menită a vă răsfăţa zilnic. Continuaţi să preparaţi prietenii si gustaţi-le neîncetat, pentru ca viaţa să vă fie încântată mereu de cea mai atrăgătoare savoare.

· Oltenu Mirela - clasa a XII - a A, Liceul Borșa, cadru didactic coordonator, prof. consilier școlar Albu Violeta
Rețeta prieteniei...

Ingriedente:

dorința de a socializa

răbdare

dărnicie

umor

bună dispoziție

toleranță

determinare

putere

iubire

credință

timp

Mod de preparare:

Te-ai întrebat măcar odată care este rețeta prieteniei? Ce ingriedente trebuie să folosești,în ce cantitate și apoi cum să le îmbini armonios într-un adevărat deliciu al spiritului? Ei bine, încep prin ați spune că ingredientele de care ai nevoie nu se găsesc nici la super-market,nici în piață și nu pot fii cumpărate. Ele trebuie cultivate cu grijăși pricepere în sufletul tău. Probabil ai văzut deja pe pagina anterioară care sunt aceste ingrediente, așa că nu-i timp de pierdut, lumea are nevoie de prietrni, la treabă!

Atenție! Înainte de a începe fă ordine în jurul tău. Asigură-te că în bucătărie nu există urme de resentimente, supărari ascunse, iritabilitate, ranchiună, falsitate și tristețe. În caz contrar, ingriedintele  bune se pot amesteca cu cele nefolositoare, și există riscul ca rețeta să fie compromisă.

Se ia un vas mare, numit suflet, și în el se adaugă pentru prima dată dorința de a socializa. Apoi, cu mult tact se alege o persoană. Adăugați o cantitate suficientă de răbdare și așteptați ca sub acțiunea ei, impuritătile sufletului să se lase la fund. După ce impuritățile au fost eliminate, adăugați făra măsură, dărnicie. Peste dărnicie presărați treptat umor și bună dispoziție. Acum se amestecă ușor, la cea mai mică viteză, fiindcă dacă presiunea de amestecare este prea mare, există riscul ca această compoziție să se taie. După ce se omogenizează, adaugă atâta toleranță, determinare și putere, până când chiar dacă vei întoarce bolul, comoziția nu va cădea. Apoi vine rândul iubirii. O iubirea! Adaugă-o la nesfârșit, fără să-ți fie teamă că vasul se va umple. Cu cât iubirea este mai multă,cu atât și vasul sufletului devine mai mare. Amestecă din nou ușor. Acum urmează ingredientul care dă sens întregii vieți: credința. În lipsa ei, prietenia nu poate exista. Da, credința este fără dar și poate un ingredient esențial, ai mare grijă să-l păstrezi mereu aproape și să-i  fii mereu recunoscător celui care ți-a dat suflare. Înainte de a pune compoziția la cuptor, se adaugă drojdie din pliculețul "timp". Dacă ai respectat exact pașii anteriori, timpul este cel care ajută la dospire. Odată compoziția termină se pregătește cuptorul numit viață. Aici temperatura ar putea să fie uneori foarte mare, dar stai fără grijă, dacă ai făcut totul conform instruncțiunilor de mai sus, temperatura mare nu va face decât să căleasca prietenia. 

Poftă bună!

Comisia de jurizare:

Benciu Olivia, consilier școlar CJRAE – Școala Gimnazială Alexandru Ivasiuc + Grădinița cu Program Prelungir nr. 30 Baia Mare

Hotea Melinda, consilier școlar CJRAE – Liceul cu Program Sportiv Baia Mare

Petrișor Alina Maria, consilier școlar CJRAE – Colegiul Tehnic C.D. Nenițescu + Școala Gimnazială Octavian Goga Baia Mare

3. „Dragă ........ ”  Scrisoare de apreciere/ prețuire/ admirație pentru o persoană dragă – elevii au fost invitați să scrie o scrisoare unei persoane, în care și-au exprimat aprecierea, prețuirea, admirația la adresa persoanei respective. 
Gimnaziu

· Mara Sonia Diana – clasa a VIII-a, Şcoala Gimnazială Cicîrlău – Structura Ilba, Cadru didactic coordonator: prof. Ionce Angelica Valerica
Dragă mamă,

Totul a început încă de când eram dincolo de această lume. Mereu te intrebai ce voi fi, fată sau băiat. În cele din urmă m-am născut şi iată că am venit pe lume ca fiind cea mai norocoasă fetiţă, fiindcă am o asemenea mamă, unică şi specială.

Când m-am născut plângeam, tu deja mă iubeai. Mă puneai la pieptul tău şi mă linişteam pierdută fiind în ritmul bătăilor inimii tale de care eram ataşata încă de dinainte de a veni pe lume. Apoi, încetul cu încetul am crescut, îţi râdeam mereu când te vedeam lângă pătuţul meu, apoi m-ai învăţat să fac primii paşi, să vorbesc şi în cele din urmă să mă joc. M-ai ajutat să fiu un copil inteligent şi m-ai învăţat să fiu educată. M-ai învăţat să fiu manierată şi la joacă cu alţi copii, să cedez eu prima pentru fericirea celor din jurul meu. Am avut mereu un trai modest, însă te-ai îngrijit să am ceea ce îmi doream în măsura în care se putea. Când am început să merg la şcoală ai fost cea mai mândră şi ai avut întotdeauna grijă să am temele făcute şi lecţia învăţată. Mi-ai insuflat dorinţa de a fi plăcută celorlalţi, de a fi cinstită în tot ce fac şi de a-i ajuta mereu pe cei care erau lângă mine.

Apoi a venit dificila perioadă în care am început să simt „fluturaşi în stomac” şi să vorbesc cu băieţii. Şi atunci erai îngrijorată şi preocupată pentru binele meu, dar treptat am învăţat să comunicăm şi să ne fim aproape. Mereu când plângeam erai lângă mine încurajându-mă, la fel cum faci şi acum. M-ai învăţat cum să mă comport cu băieţii şi cum să vorbesc cu ei, lucruri care îmi sunt şi acum de folos. Au mai existat şi perioade în care luam decizii greşite şi te dezamăgeam, însă încetul cu încetul am trecut peste ele, iar acum sunt mult mai atentă.

  M-ai învăţat să dau dovadă de discernământ, m-ai învăţat cum să fiu o prietenă bună şi cum să îmi aleg prietenii. M-ai învăţat că nu trebuie să fii prieten cu toţi, însă trebuie să fii prietenos cu ei. M-ai învăţat că fericirea nu constă în bani sau în lucrurile materiale pe care le ai, ci în familie şi relaţiile pe care le ai cu membrii familiei.

Vreau să îţi mulţumesc pentru toate lucrurile pe care m-ai învăţat să le fac, pentru tot ce ai făcut pentru mine. Îţi mulţumesc că m-ai învăţat ce înseamnă iubirea adevărată de mamă, iubirea aceasta pe care numai tu mi-o puteai arăta. Vreau să ştii că te apreciez pentru că ai avut grijă de mine, pentru că m-ai alintat, m-ai crescut, m-ai disciplinat şi m-ai îndrumat în viaţă.

Eşti cel mai preţios dar pe care Dumnezeu îl poate face unui om, eşti o binecuvântare. Datorită ţie am venit în existenţă si tot datorită ţie am ajuns o fată cuminte şi capabilă.

 Mulţumesc pentru momentele în care sacrifici fericirea ta, pentru fericirea mea. Te iubesc, mami! Îţi voi fi recunoscătoare toată viaţa pentru aceste lucruri!

         Cu dragoste, Sonia!

· Pop Eduard Georgel -  clasa a VIII-a A, Școala Gimnazială Cicîrlău, Cadru didactic coordonator: prof. Fodor Daniela Valentina
Dragă Sonia,

În aceasta scrisoare vreau să îți demonstrez afecțiunea mea față de tine. Din prima clipa în care te-am văzut, am simțit ceva foarte ciudat…atât în mintea mea, cât și în stomacul meu și nu mai eram în stare de nimic. Când ți-am vorbit pentru prima data mă bâlbâiam, nu mai gândeam și nu știam ce să îți spun. 

Am făcut rost de numărul tău și am început să vorbim din ce în ce mai mult încât am simțit cum te-ai lipit de sufletul meu, iar inimioara mea s-a deschis și era pregătită să te primească înăuntru. Te visam și încă te visez; erau cele mai frumoase vise ale mele, mă gândeam doar la tine mereu. M-am îndrăgostit de tine dintr-o greșeală, fără să vreau, dar crede-mă ești cea mai frumoasă greșeală din viața mea. Acum ca știu că în curând vei fi a mea, încerc să fiu cel mai bun prieten din lume, să fiu mai cuminte și mult mai afectuos. Datorita ție sunt un băiat mai cuminte, învăț mai bine, sunt mai prietenos, și, deși ești prietena mea cea mai bună, simt că în curând vei fi pitica mea! 

Stau în geam cu cartea-n mână, mama crede că citesc, eu cu ochii plini de lacrimi, doar la tine mă gândesc! 

Primul nostru sărut va fi cel mai frumos lucru care ni se va putea întâmpla vreodată și când am să te îmbrățișez pentru prima dată,voi știi exact ca ești a mea. 

Te iubesc mult, pitica mea! 

Sufletul meu mic este mai mare și prima persoana în el ești tu, așa că I Love You! 

Te pup dulce, pitica mea! 

Prietenul tău drag, Edy!

Liceu

· Mățan Adriana – clasa a X – a, Colegiul Economic Nicolae Titulescu Baia Mare, Cadru didactic coordonator: prof. Pop Alina Natalia     

Dragă anonimule...,

Tu știi deja că ea a fost cel mai bun lucru din viața ta. “Prima iubire nu se uită niciodată.” De câte ori ai auzit asta? Și, până la urmă, nu trebuie să o auzi, ca să o știi. Îți stă gravat într-un colțișor accesibil doar ție. Ai fost însemnat, acum mult mult timp, cu fierul încins pe inimă, să-ți amintești veșnic de primul om pe care l-ai iubit.


Prima iubire nu înseamnă primul sărut dăruit cuiva, ci sărutul în care ți-ai pus tot sufletul. Nu înseamnă prima noapte de dragoste, ci acea noapte care-ai fi vrut să dureze un veac. Poate că primul om pe care-l iubești este singurul căruia îi dăruiești totul. Din inocență, din neștiință sau din prea mult avânt. Nu e relevant de ce o faci, ci însăși faptul că o faci. Pentru că niciodată după aceasta, nu te vei mai arunca cu capul înainte fără să te gândești la asta. Niciodată nu vei mai avea aceeași încredere în doi ochi, indiferent de culoarea lor. Niciodată nu vei crede despre niște minciuni, mai mari sau mai mici, că sunt cele mai sincere adevăruri.


Poate că prima iubire este persona la care va rămâne veșnic o bucățică din inima ta. Vorbesc despre acea bucățică de care nu se va bucura nimeni altcineva, nici chiar marea ta dragoste.


A iubi un om fără să știi că iubirea poate distruge uneori este cel mai pur lucru din lume. Vei mai iubi cel puțin o dată, dar nu cu aceeași inocență.Acolo, într-un trecut nedefinit, rămân lacrimi, zâmbete, țineri de mână, îmbrățișări, promisiuni, săruturi, cești de cafea. Acolo, într-un trecut nedefinit, rămâi tu cea care crede că dragostea lui este infinită, că ți-ai găsit sufletul pereche. Acolo rămâne greșeala pe care nu ți-o vei ierta niciodată, sărutul care te-a făcut să uiți că respiri și cel mai sincer dintre “te voi iubi mereu”- pe care le-ai spus.Poate că asta face prima iubire atât de specială: capacitatea de a dărui totul fără rezerve.


Nu poți să cumperi dragoste. Nici să o vinzi oamenilor pe care i-ai vrea alături. Uneori dorești, alteori ești dorit și mereu cauți reciprocitate. Oamenii însă vin și se duc, emoțiile rămân și într-o zi te trezești că simți ceva peste puterile tale pentru un om care nu-ți mai este alături. Atunci fiecare poză are un sens aparte. Ca și fiecare amintire. El nu știe, tu simți prea mult și lucrurile se opresc în timp. Dincolo de geam lumea își trăiește viața ei, până și el parcă e fericit. Tu nu ceri nimic, nu reproșezi, nu te revolți. Pur și simplu ai vrea ca totul să fie altfel. Tu să nu fii lângă cineva pentru care nu simți nimic. El să nu îmbrățișeze alt om. Tu să nu miroși alt parfum. El să nu sărute altă femeie. Nu există oameni ideali, potriviți perfect unul pentru celălalt. În schimb există dorința nebună a doi oameni de a-și lăsa din orgoliu și interes și de a găsi o plăcere comună: plăcerea de a construi. Îți dai seama de asta după ani și ani, când înțelegi cât de frumos e că nu ai cedat și nu ai fugit pe ușa din spate. Timpul este cel mai bun argument al unei relații de succes. Dacă două pietre le șlefuiești una de cealaltă, ele cu timpul vor deveni netede – asta numești suflete pereche.O femeie vrea de la un bărbat ceea ce nu poate avea singură. Vrea liniște. Vrea dragoste. Vrea fericire trăită în doi. 

· Mezo Evelin - clasa a XI-a B, Liceul Teoretic Leowey Klara, cadru didactic coordonator, prof consilier școlar Dimand Ștefan
Dragă domnule diriginte,

Inca din clasa a IV-a am auzit despre dumneavoastra, cel mai iubit profesor din liceu. Cei mai multi mi-au transmis imaginea unui profesor cu o rabdare uimitoare, indulgent dar totusi sever. Acum ca va cunosc personal va admir si nu pot sa spun decat  vorbe bune. Asteptam cu nerabdare orele dumneavoastra,care pentru mine erau foarte interesante. Putini profesori sunt cei care predau cu suflet. Cu cea mai mare admiratie pot sa spun ca dumneavoastra  apartineti acestor persoane. Sunteti  acel profesor care va puneati sufletul pe tava cu fiecare lectie in parte. Ati vazut in mine mai mult decat vedeam eu,si m-ati ambitionat sa dau tot ce e mai bun din mine. Cand eram la orele dumneavostra nu observam  trecerea timpului, orele decurgeau intr-un mod amuzant si foarte interesant. Toate privirile erau fixate  spre persoana dumneavostra. In ciuda faptului ca  mai mult povesteam decat scriam, toti am stiut lectiile pentru ora urmatoare.                                                               

Este uimitor cum un profesor poate capta atentia unei clase intregi, stiaticum sa ne multumiti pe toti,si sa ne tratati in egala masura.

La sfarsitul clasei a VIII-a speram sa ne deveniti diriginte pentru urmatorii patru ani. Noul an scolar a inceput cu bucurie deoarece am aflat ca ne-ati devenit diriginte. Ne consideram cea mai norocoasa clasa din liceu. Din acel moment ne-ati fost alaturi in orice situatie. Ne –ati luat apararea cand faceam cate o boacana sau chiuleam de la ultima ora. Am devenit o mica familie in ultimii trei ani petrecuti impreuna. Nici atunci nu v-ati plans cand va stresam  cu cele mai mici si banale chestii, tot timpul ne tineati uniti si ati incercat sa ne impacati cand ne certam intre noi. Ati reusit sa scoateti cel mai bun din noi, cu rabdare si perseverenta. Am avut multe de invatat de la dumneavoastra,va admir energia si rabdarea.Am invatat de la dumneavoastra sa nu spun niciodata „nu pot”sau „nu stiu”, ci sa incerc din rasputeri sa-mi ating scopul. De asemenea am invatat ca nu tot ce zboara se mananca, sa incerc sa raman cu picioarele pe pamant.

Sunt convinsa, ca si in ultimul an ne veti sprijini tot timpul si ne veti ajuta sa luam decizii corecte.
O sa va multumesc intotdeauna pentru toate lucrurile bune pe care m-ati invatat, pentru momentele in care m-ati sustinut, dar si pentru cele in care mi-ati aratat unde am gresit.

Cu respect, eleva dumneavoastra

· Scoropan Maria Nicoleta - clasa XI C, Liceul Borșa, cadru didactic coordonator, prof. consilier școlar Albu Violeta

Dragă bunică,

Cu lacrimi în ochi și durere în suflețel, aș vrea să-ți mulțumesc! Să-ți mulțumesc pentru că ai fost langă mine atunci când mămica mea a fost departe, pentru tot ce m-ai învățat, pentru că ai fost atât de bună cu mine și erai în stare să treci și prin foc doar să mă vezi fericită.

 Știu că mai devreme sau mai târziu toți plecăm din această lume, plecăm cu regrete sau bucurii și lăsăm durere în urma noastră. Îmi este nespus de greu să știu că acum nu ești lângă mine ... aș vrea să te mai țin o singură dată în brațe și să-ți spun cât de mult te iubesc ! Te rog trimite-mi un semn de acolo de sus, pe ce drum să o iau, cum să procedez în problemele care se izbesc de mine ca valurile mării într-o falnică corabie ... Aș vrea să te am acum langă mine și să mă încurajezi cu: ’’ Lasă Nicoleta mea, că totul va fii bine !’’ De când ai plecat, eu am crescut și am făcut niște schimbari! M-am maturizat, am invățat că nu toți oamnenii care-mi zâmbesc îmi sunt adevărați prieteni, totodată am învățat că prietenii vin și pleacă și iți dau dreptate a suta oară ’’ nu există prieteni adevărați, există doar oameni care stau mai mult pe lână noi ’’.  Știu că doar tu mă crezi tot timpul, și mă ții minte ca pe ”  nepoțica ta frumoasă atât la chip cât și la suflețel ”, vreau să știi că am rămas la fel iar uneori o mai dau în bară, tu, scumpa mea bunică, m-ai învățat să ofer din puținul meu tuturor, iar dacă am mai multe, să ofer tot pentru cine merită, dar acum vine marea problemă, nu ai mai avut timp să mă înveți cine merită și cine nu. Am făcut multe greșeli în lipsa ta, dar mereu am învățat ceva din ele, iar la greutățile care mă apăsau treceam cu tine în inimă, simțeam și simt că ești mereu cu mine.Cel mai bun exemplu de bunătate l-am luat de la tine, tăia-i din ce e al tau ca să-mi dai mie, iar dacă nu îmi era de ajuns îmi dădeai tot ce aveai. 

Ești prea sus ca să simți cât ne pare de rău că ai plecat, prea sus ca sa fim împreuna din nou, prea sus pentru a mă mângâia, alinta și îmbrățișa. Dar toate au rostul lor, și nimic nu e întamplător. Sper ca peste ani și ani, sau mai bine spus, atunci când va sosi timpul, să ne vedem și să fim din nou ca pe vremuri, să fiu protejată de brațele tale, și să fiu mângâiată de mâinile tale muncite dar pentru mine atât de fine . 

În încheierea scrisoricii mele, vreau să-ți mulțumesc că ai avut grijă de mine așa cum ai știut tu mai bine, chiar dacă nu ai avut școală, mi-ai fost cea mai bună profesoară și m-ai învățat lucruri esențiale pe care nu le voi uita niciodată și le voi folosi pe tot parcursul vieții . 

Te iubesc enorm și te voi iubi mereu și nu am să te uit niciodată .









Cu multă dragoste și dor, 









                nepoțica ta, Nicoleta
Comisia de jurizare:

Georgescu Luminița, consilier școlar CJRAE – Centrul Județean de Asistență Psihopedagogică Maramureș

Dragoș Ramona, consilier școlar CJRAE – Grădinița cu Program Prelungit Mihai Eminescu +  Grădinița cu Program Prelungit Ion Creangă Baia Mare

· Pentru preșcolari și școlarii mici
Activități de consiliere de grup cu tema „Iubirea prin ochi de copil” – consilierii școlari din învățământul preșcolar și școlar mic au fost invitați să organizeze activități cu copiii pornind de la câteva întrebări. Exemplu: 
· Ce înseamnă iubirea pentru copii?

Câteva răspunsuri:

„  Este ceva din suflet, o emotie” „ Cand te gandesti la  o colega din grupa”  „ Cand mama  ma  tine de mana atunci cand traversezi  strada” „ Este ceva ce se aduna in inima” „Cand te joci frumos”  „ Cand te imbratisezi” „Cand oferi un cadou”  „Cand cineva se tine de mana” 

„Cand mami imi cumpara jucarii” „Este ceva special”  „Cand  ai grija de un catelus” „Cand doamna educatoare ne invata lucruri noi” „Cand adori pe cineva” „Cand  faci cuiva o surpriza”
Gradinița cu Program Prelungit nr.10 Borșa, consilier școlar Rînja Maria
“Pentru mine, iubirea înseamnă atunci când tata îmi cumpără unicorn.”,  “Iubirea, înseamnă să-mi iubesc toată familia. ”,  “Pentru mine, iubirea înseamnă prietenie. ”, “Pentru mine, iubirea înseamnă c-o iubesc pe mama atunci când se joacă cu mine şi îmi face de mâncare. ” , “Pentru mine, iubirea înseamnă a împărţi cu ceilalţi.”, “Iubire este atunci când îl iubesc pe tata pentru că se joacă cu mine, pe mama pentru că face mâncarea cea mai bună şi pentru că îmi citeşte poveşti.” , “Pentru mine, iubirea înseamnă să iubeşti. O iubesc pe mama şi il iubesc pe tata. Le dau 10 pupici.”, “Pentru mine, iubirea înseamnă când mama îmi face spaghete.”, “Iubirea, înseamnă c-o iubesc pe mama pentru că imi face surprize şi mă îngrijeşte.” , “Pentru mine, iubirea înseamnă să-mi iubesc bunicii.”, “Pentru mine, iubirea înseamnă s-o iubesc pe mama pentru că face mâncare şi pe tata pentru că se joacă cu mine.”, “Iubirea, înseamnă joaca cu bunica.”, “Iubirea, înseamnă atunci când le cumpăr fetelor mărţişoare.”, “Pentru mine, iubirea înseamnă c-o iubesc pe Raluca.”, “Pentru mine, iubirea înseamnă c-o iubesc pe Ina (educatoarea) pentru că e frumoasă.”, “Iubirea, înseamnă că îi iubesc pe mami şi pe tati. ”, “Iubirea, înseamnă c-o iubesc pe Laura pentru că facem engleză. ” , “Iubirea înseamnă c-l iubesc pe tata pentru că e amuzant şi pune muzică.”, “Îl iubesc pe tata pentru că-mi cumpără jucării.”, “Iubirea, înseamnă să-mi iubesc toată familia, deoarece îmi fac pe plac, mă duc la film, îmi cumpără haine.”, “Iubirea, înseamnă că-l iubesc pe tata pentru că mă apără şi nu mă lasă la greu, mă înveleşte seara ca să nu răcesc şi mă duce la film.”, “Iubirea, înseamnă c-o iubesc pe mama.“

Gradinița cu Program Prelungit Step by Step Baia Mare, consilier școlar Baias (Hoban) Lia

· Pe cine iubești cel mai mult?

Câteva răspunsuri:

„ ... pe toti copiii din grupa îi iubesc, pe doamna, pe mama , pe sora mea si pe bunici ….. si pe tata ..... ii iubesc din toata inima mea…….uite de-aici”

„ ... pe mama o iubesc cel mai tare ….. imi face pe plac …… dar si eu ii fac pe plac mamei mele …… si eu am grija de ea asa cum are si ea grija de mine”

„ .... imi suna pieptul de iubire … hai sa vezi cum imi suna inima in piept ... o ascult pe mami ca si ea imi face pe plac mie”

„ .... eu il iubesc pe tatal meu  ( de ce? ) – habar n-am de ce ... si pe mami o iubesc si pe bunica si il mai iubesc si pe fratele meu ... ”

„ ... eu imi iubesc parintii pentru ca ma cresc …. Si mama mea imi gateste foarte bine de mancare, imi spala si  imi pregateste toate hainutele pentru gradinita si taticul meu imi repara intotdeauna tot ce stric ...  si pe doamna educatoare o iubesc pentru ca tot ce stie ea ne invata si pe noi”

„ ... parintii mei imi cumpara multe jucarii si mergem peste tot impreuna – de aia ii iubesc ... pe doamna educatoare o iubesc pentru ca ne invata cele mai frumoase poezii de pe planeta”

„ ... eu o iubesc pe mama mea pentru ca imi place de mami ca imi face o surioara si eu as vrea sa o cheme Pufulina... ”

„ ... eu imi iubesc parintii pentru ca ma asculta … fac ce zic eu …  Si eu fac ce zic ei, uneori”

„ ... si in burtica simt iubirea nu doar in inima”

Grădinița cu Program Prelungit nr. 12 Sighetu Marmației, consilier școlar Julean Claudia Mariana
· Cum ar simboliza iubirea într-un desen?

· Pentru părinți:
Work-shop-uri pe următoarele teme:

1. „Triada mamă – tată – copil, concepții greșite în educație”  – Biblioteca Județeană “P. Dulfu”  Baia Mare,  marți 24 februarie 2015, ora 17, moderator psiholog clinician CLAUDIA BRĂGARU,  Președinte Colegiul Psihologilor din România, Filiala Maramureș, consilier școlar psiholog, Ioana Maria POP, CJRAE - CJAP
Fișă de lucru 

„Important este nu ceea ce se face cu noi, ci ceea ce facem noi cu ceea ce se face din noi.”

Jean - Paul Sartre

Dragi părinți, 

vă invităm la un moment de auto-analiză:

Relația părinților cu copilul și/sau frații (formează concepte conștiente, încredere subconștientă și valori)

Cum simți că ai fost tratat ca și copil?

______________________________________________________________________________________________________________________________________________________

Cine era modelul tău (dintre părinți)? Ale cui comportamente și atitudini le-ai adoptat?

______________________________________________________________________________________________________________________________________________________

Cum ți-au arătat părinții dragoste/căldură/afecțiune?

______________________________________________________________________________________________________________________________________________________

Cum ar fi trebuit să te dezvolți ca să împlinești idealul părinților?

______________________________________________________________________________________________________________________________________________________

Relația părinților între ei (formează valori ale relației între parteneri)
Care părinte avea mai multe de spus în ceea ce privește familia?

______________________________________________________________________________________________________________________________________________________

Ce făceau părinții în fața problemelor ce apăreau legate de copii?

______________________________________________________________________________________________________________________________________________________

Cum fac părinții tăi față problemelor? (Sunt capabili să vorbească deschis unul cu altul? Devin violenți? Se pedepsesc ignorându-se unul pe celălalt? Evită conflictele spunând noi nu avem probleme?

______________________________________________________________________________________________________________________________________________________

Relația părinților cu mediul (formează instrumente ale comunicării și comportamentului social al viitoarei familii)

Cum erau integrați copiii în contactele sociale ale părinților?

______________________________________________________________________________________________________________________________________________________

Ce făceau părinții cu tine când aveați musafiri? Cum erai introdus și/sau prezentat musafirilor?

______________________________________________________________________________________________________________________________________________________

Ce fel de oameni preferă familia ta?

______________________________________________________________________________________________________________________________________________________

Relația părinților cu religia/filosofia de viață (formează conștiința, încrederea, speranța)

Cine din familie punea accent mai mare pe probleme legate de religie, întrebări filosofice?

______________________________________________________________________________________________________________________________________________________

Care dintre părinți este mai preocupat de semnificația/sensul vieții?

______________________________________________________________________________________________________________________________________________________

Care a fost mesajul pozitiv și/sau negativ pe care l-ai primit de la părinți? (privind filosofia vieții)

______________________________________________________________________________________________________________________________________________________

Care sunt scopurile părinților tăi în viață? Care este scopul tău în viață? Care crezi că este contribuția ta la umanitate?

______________________________________________________________________________________________________________________________________________________

Cum te-au influențat toate acestea în alegerea partenerului de viață, în creșterea copiilor, în relațiile cu ceilalți?

Bibliografie:

Psihoterapia vieții cotidiene, Nossrat Pesseschkian, Editura Trei

http://www.ted.com/talks/brene_brown_on_vulnerability?language=ro Puterea vulnerabilității 

Vă mulțumim!

Psiholog clinician Claudia BRĂGARU

Consilier școlar, psiholog, Ioana Maria POP

2. „Să iubim sănătos!” (Stilurile parentale / Ne creștem sau ne educăm copiii? / Discuții pe cazuri concrete) – Biblioteca Județeană “P. Dulfu”  Baia Mare,  miercuri 25 februarie 2015, ora 17, moderatori: psiholog RAMONA DRAGOȘ - consilier școlar Grădinița cu Program Prelungit “M. Eminescu” Baia Mare,  psihopedagog PATRICIA GHITA - consilier școlar Școala Gimnazială “L. Blaga” Baia Mare
3. „SOS pentru părinți: prima întâlnire cu dragostea adolescenților” -  Biblioteca Județeană “P. Dulfu” Baia Mare,  miercuri 25 februarie 2015, ora 17, moderatori: psiholog CRISTINA AMBRUȘ, psiholog IOANA MARIA POP - consilieri școlari C.J.R.A.E. – Centrul Județean de Asistență Psihopedagogică Maramureș 

4. „Părinţi fericiţi = copii fericiţi! Cum influenţează relaţia de iubire dintre părinţi emoţiile, comportamentele şi starea de bine a copiilor?” - Biblioteca Județeană “P. Dulfu”  Baia Mare,  joi 26 februarie 2015, ora 17, moderator psiholog LIA BAIAS (HOBAN) - consilier școlar Grădinița cu Program Prelungit Step by Step Baia Mare

Vă mulțumim pentru colaborare!

Echipa CJRAE
1

